တောင်လေဖြူးဖြူး လှေသားမြူး

တောင်လေဖြူးဖြူး လှေသားမြူး သည် မြန်မာဆိုရိုးစကား ဖြစ်သည်။

အဓိပ္ပာယ်

တောင်လေဖြူးဖြူး လှေသားမြူး ဆိုသည်မှာ တောင်လေ (တောင်ဘက်မှ တိုက်သောလေ) တဖြူးဖြူး တိုက်ခတ်သောအခါ လှေထိုးသားများသည် ရွက်လွှင့်၍ လှေကို လွယ်ကူစွာ မောင်းနှင်နိုင်သောကြောင့် ပျော်ရွှင်ကြသည်ဟု ဆိုလိုသည်။ ဤဆိုရိုးစကားသည် ရာသီဥတုနှင့် လူတို့၏ လုပ်ငန်းဆောင်တာများ၏ ဆက်စပ်မှုကို ဖော်ပြသည်။ ရှေးခေတ်က မြန်မာနိုင်ငံတွင် မြစ်ကြောင်းများကို အသုံးပြု၍ ကုန်သွယ်မှုနှင့် သွားလာမှုများ ပြုလုပ်ကြသည်။ လှေများသည် အဓိက သယ်ယူပို့ဆောင်ရေးယာဉ်များဖြစ်သည်။ လှေကို ထိုး၍ သွားလာရသော လှေထိုးသားများသည် တောင်လေတိုက်ခတ်သောအခါ ရွက်လွှင့်၍ သွားလာနိုင်သောကြောင့် အပင်ပန်း သက်သာပြီး ပျော်ရွှင်ကြသည်။ မြူး ဆိုသည်မှာ ပျော်ရွှင်ခြင်း၊ ရွှင်လန်းခြင်းကို ဆိုလိုသည်။

ကိုးကားချက်များ

   တောင်လေ ဖြူးဖြူးလာ၍ လှေရွက်တိုက်ရသောအခါတွင် လှေသမားများသည် နားနေခွင့်ရကြ၏။ …ဤသို့သော လူနေမှုအခြေအနေကို ဖော်ပြလို၍ လှေသမားများသည် တောင်လေဖြူးဖြူး လှေသားမြူးဟူ၍လည်းကောင်း၊ လှေ အစုန် ရေရွက်တိုက်၊ လှေသမားများ အကြည်ဆိုက် ဟူ၍လည်းကောင်းစပ်ဆို သုံးစွဲခဲ့ကြပေသည်။ [၁၃၃၅] ငွေတာရီ၊ ၁၅၉။ ၃၈။

ကိုးကား

Category:မြန်မာဆိုရိုးစကားများ